जयपुर।अपनी मांगों को लेकर रेजिडेंट्स एक बार फिर हड़ताल की राह पर हैं।एसएमएस अस्पताल सहित अन्य अस्पतालों में रेजिडेंटों को सुरक्षा तथा अन्य मांगों को लेकर रेजिडेंट्स ने शनिवार को सुबह 9 से 11 बजे तक दो घंटे का कार्य बहिष्कार कर विरोध जताया।इसके बाद सोमवार से अनिश्चितकालीन हड़ताल की चेतावनी दी गई है।रेजिडेंट्स के दो घंटे काम छोड़ने पर ही ओपीडी, इमरजेंसी में मरीजों की कतारें लग गईं।मरीज परेशान होते रहें।इस पर सीनियर डॉक्टर्स ने मोर्चा संभाला जयपुर एसोसिएशन ऑफ रेजिडेंट डाक्टर्स (जार्ड) के प्रतिनिधिमंडल ने शुक्रवार को एसीएस रोहितकुमार सिंह और शासन सचिव वैभव गालरिया के साथ वार्ता की थी।इसमें फीस वृद्धि, सुरक्षा तथा एचआरए पर कोई सहमति नहीं बनी।इसके बाद जार्ड ने रविवार शाम तक समय देते हुए सोमवार से अनिश्चितकालीन कार्य बहिष्कार की घोषणा की है।जार्ड अध्यक्ष डॉ. अजीत बागड़ा ने बताया कि चिकित्सकों को सुरक्षा, हाल ही बढ़ाई गई मेडिकल छात्रों की फीस वापस लेने, सेवारत चिकित्सकों के लिए एक साल की राजकीय सेवा की अनिवार्यता का नियम तत्काल प्रभाव से हटाने और जिन रेजिडेंट को छात्रावास का आवंटन नहीं हुआ उन्हें हाउस रेंट देने की मांग की जा रही है।इसके लिए दिन में हुई वार्ता के बाद अधिकारियों ने सेवारत चिकित्सकों के लिए एनओसी पर तो सहमति दी लेकिन अन्य मांगों पर सिर्फ आश्वासन ही दिया।अधिकारियों से वार्ता के बाद जार्ड के पदाधिकारियों की जनरल बाडी मीटिंग आयोजित की गई जिसमें तय किया गया कि रेजिडेंट सिर्फ आश्वासन के भरोसे काम नहीं कर पाएंगे।ऐसे में शनिवार एवं रविवार को दो घंटे का कार्य बहिष्कार और सोमवार से हड़ताल का निर्णय किया गया है।न्यूज व फोटो : संदीप शर्मा
  सुरक्षा व अन्य मांगों के लिए रेजिडेंट्स ने 2 घंटे नहीं किया काम, मरीज होते रहे परेशान
JAIPUR: Residents of SMS Hospital and other hospitals on Saturday boycotted work for two hours from 9-11 a.m. on Saturday to press for their demands.
The residents did not work for 2 hours for security and other demands, the patients continued to suffer.